मृगौला वास्तवमा एउटा फिल्टर जस्तो अगं हो जस्ले शरीरको रगतमा भएको विकारहरुलाई छान्ने काम गर्दछ र यस्तो महत्वपूर्ण कार्य गर्ने अगंको हेरविचार जरुरी छ । रगतमा भएको रेनल फङशन अर्थात सोडियम, पोटासियम, यूरिया अनि क्रियटिनाईन मात्रै पनि समय समयमा जाँच गर्न सके हामी मृगौलाको रोगवाट निरोध रहन सक्छौ, जाँच अनि त्यसैअनुरुपको रहनसहन, आहार, विहार अनि सोच जरुरी छ । धुम्रपानको बानी कम गर्ने र सकेसम्म त्याग्ने, आफैँ जथाभावी आर्यूवेद या एलोपेथिक ओखती अथवा पेनकिलर नखाने, त्यसैगरि नूनको सकेसम्म थोरै प्रयोग गर्ने , रगतमा कोलेस्टेरोलको मात्रालाई न्युन गर्न जरुरी छ । प्रशस्त पानी पिउने अनि दैनिक ब्यायाम गर्नाले हामी स्वस्थ्य स्फूर्त अनि निरोगी बन्ने कुरा त जगजाहेर नै छ ।
